5 साल में 7.5 लाख से कम कीमत वाली कारों की सेल्स 58% से घटकर 30% हुई
कार खरीदने का ट्रेंड बदल रहा है। पांच साल पहले देश में कारों की कुल बिक्री में 7.5 लाख रुपए से कम दाम के मॉडल की हिस्सेदारी 58% से ज्यादा थी। अब इनकी हिस्सेदारी करीब 50% घटकर 26-30% रह गई है। दूसरी तरफ 7.5-12.5 लाख
कार खरीदने का ट्रेंड बदल रहा है। पांच साल पहले देश में कारों की कुल बिक्री में 7.5 लाख रुपए से कम दाम के मॉडल की हिस्सेदारी 58% से ज्यादा थी। अब इनकी हिस्सेदारी करीब 50% घटकर 26-30% रह गई है। दूसरी तरफ 7.5-12.5 लाख की कॉम्पैक्ट और मिड साइज कारों की कुल बिक्री में हिस्सेदारी बढ़कर 42-52% हो गई है।
अब 7.5-25 लाख की कारों की बिक्री 67% हो गई है। वाहन कंपनियों के संगठन सियाम और ऑटोमोबाइल विश्लेषक जैटो डायनेमिक्स के ये आंकड़े दर्शाते हैं कि 2021-22 के मुकाबले 2022-23 और चालू वित्त वर्ष की पहली तिमाही में भी कार खरीदने को लेकर लोगों की पसंद तेजी से बदली है।
टच स्क्रीन इन्फोटेनमेंट ग्राहकों की पहली पसंद
स्ट्रेट रिसर्च के मुताबिक, 80% से ज्यादा ग्राहक कार में टच स्क्रीन इन्फोटेनमेंट सिस्टम चाहते हैं। करीब 98% नई कारों में एपल कार प्ले या एंड्रॉयड ऑटो इंस्टॉल्ड हैं। कार डीलरों के संगठन फाडा के प्रेसिडेंट मनीष राज सिंघानिया ने बताया कि कारों में एलेक्सा जैसे वाइस असिस्टेंस की डिमांड बढ़ रही है। एडवांस ड्राइवर असिस्टेंट, इन्फोटेनमेंट, ABS जैसे फीचर भी डिमांड में हैं।
ये मॉडल सबसे ज्यादा लोकप्रिय
कॉम्पैक्ट और मिड साइज सेगमेंट में हुंडई क्रेटा, किआ सेल्टोस, टाटा नेक्सन और महिंद्रा थार।
इन फीचर्स की ज्यादा डिमांड
एपल कार प्ले, एंड्रॉयड ऑटो, वायरलैस कनेक्ट, इन्फोटेनमेंट 7-9 इंच स्क्रीन, बैक कैमरा और पार्किंग सेंसर।